Desperta.cat

Jubileu 2025 Roma
2025-07-27 - 2025-08-04
El Papa ha convidat els joves d’arreu del món a peregrinar a Roma aquest estiu en ocasió del Jubileu per viure una experiència única de la misericòrdia de Déu i omplir-se d’esperança. Durant aquests dies hi haurà activitats amb centenars de milers de joves de tots els continents, una vetlla de pregària i una missa amb el Papa.
Aquesta trobada serà una ocasió privilegiada per enfortir la fe i sentir-se part de l’Església universal. També és una oportunitat per conèixer Roma, fer amics i compartir. En definitiva, per obrir-se i crear records inoblidables plens de pau i alegria.

Més informació i inscripcions al següent enllaç:

"Benaurats"
2025-10-12, 2025-11-22, 2026-01-10, 2026-02-07, 2026-04-11, 2026-05-23, 2026-06-13
Una activitat mensual on joves de +18 anys es troben en una jornada de formació, pregària i servei en diferents localitzacions del territori del bisbat.

Mil·lenari jove a Montserrat
2025-10-25 | Montserrat, Santuari de Montserrat, 08199, Spain
Els bisbes ens conviden a reunir-nos a tots els joves catalans a Montserrat en una jornada única de fe, cultura i festa per celebrar mil anys d’història viva a la muntanya santa.

Sortiran autocars des de Ripoll, Manlleu, Vic, Manresa i Igualada, i pelegrinarem a peu des de Collbató.

Maria Reina de la Pau
2025-12-06 - 2025-12-08 | Catedral de Vic, Plaça de la Catedral 1, Vic, Barcelona, 08500, Espanya
En ocasió de la Solemnitat de la Immaculada Concepció de Maria i en el marc del Mercat Medieval de Vic torna l’activitat «Maria, Reina de la pau». Una bella imatge de la Mare de Déu a les portes de la catedral, convida a tothom qui lliurement vulgui apropar-se a escriure i dipositar una pregària o desig personal i rebre un verset de la Bíblia.

Vetlla de la Immaculada
2025-12-07 | Catedral de Vic, Plaça de la Catedral 1, Vic, Barcelona, 08500, Espanya
Vetlla a la Catedral de Vic amb motiu de la Immaculada Concepció. Hi haurà música, reflexions i temps de silenci.

Recés d'Advent
2025-12-13
Un dia de silenci i pregària per a preparar el gran esdeveniment que és Nadal: la vinguda d’un Infant que ho canvia tot. Hi haurà xerrades i temps de silenci i pregària. També hi haurà possibilitat de confessar-se.
Obert a tothom entre 16 i 35 anys. No hi ha cap requisit especial per a participar.

Trobada europea de Taizé a Paris
2025-12-27 - 2026-01-02
Ocasió d’acabar l’any a París en la trobada internacional de Taize de cap d’any. El transport és en autocar. Allà es dorm en cases d’acollida i participa d’uns dies de visita, pregària i conèixer gent de diferents països.

Recés d'Efatà
2026-01-30 - 2026-02-01
Recés dirigit a joves entre 18 i 30 anys, independentment de la seva religió, ideología, grup social o situació personal. Es pot fer si ets ateu o agnòstic. Recés de joves i per a joves. Dura des de divendres a la tarda fins diumenge a la tarda.

Recés Quaresma
2026-03-07
Un dia de silenci i pregària per a viure la Quaresma i preparar la Setmana Santa. Hi haurà xerrades i temps de silenci i pregària. També hi haurà possibilitat de confessar-se. Obert a tothom entre 16 i 35 anys. No hi ha cap requisit especial per a participar-hi.
